APSTIPRINU
Kaunatas apvienības pārvaldes vadītāja p.i.
_____________________ R.Kalvis
Griškānos, 2026.gada 25.augustā

Kaunatas apvienības pārvaldes
skolotāja palīga amata Griškānu pagasta Griškānu pirmsskolas izglītības iestādē (PII)  atklātā konkursa nolikums 

1. Šis nolikums nosaka kārtību, kādā pretendenti piesakās uz vakanto Kaunatas apvienības pārvaldes skolotāja palīga amatu Griškānu pagasta Griškānu pirmsskolas izglītības iestādē (PII) atklātā konkursā (turpmāk-konkurss), kā arī konkursa izsludināšanas un norises kārtību.

2. Rēzeknes novada pašvaldības mājaslapā www.rezeknesnovads.lv un Nodarbinātības valsts aģentūras (NVA) mājaslapā publicē sludinājumu par to, ka Kaunatas apvienības pārvalde izsludina atklāto konkursu uz Kaunatas apvienības pārvaldes skolotāja palīga amatu Griškānu pagastā Griškānu PII, norādot papildu informācijas iegūšanas veidu.

3. Pretendentu pieteikšanās un nepieciešamo dokumentu  iesniegšanas termiņš – 2026.gada 9.septembris, plkst.12.00.

4. Ar konkursa nolikumu var iepazīties Rēzeknes  novada pašvaldības www.rezeknesnovads.lv un NVA mājas lapā. 

5. Kontaktpersona detalizētākas  informācijas saņemšanai – Kaunatas apvienības pārvaldes vadītāja vietnieks Rolands Kalvis, tālrunis 29299487, e-pasts: kaunatasapvieniba@rezeknesnovads.lv. 

6. Pretendentam jāatbilst šādām prasībām:
6.1.  pamatizglītība, vidējā vai profesionālā vidējā izglītība;
6.2.  valsts valodas prasme: Augstākajā līmenī (C līmeņa 1. pakāpe);
6.3.  jābūt derīgam elektroniskajam parakstam (eID vai eParaksts mobile);
6.4.  labas komunikācijas un sadarbības prasmes ar bērniem un kolēģiem;
6.5. spēja ievērot higiēnas un drošības prasības;
6.6. emocionālā noturība un atbildības sajūta.

7. Galvenie pienākumi:
7.1.  Izpildīt pirmsskolas skolotāja sniegtos praktiskos un teorētiskos norādījumus darbā ar  bērniem;
7.2.  Ievērot instrukciju par bērnu dzīvību un veselības aizsardzību, nepieciešamības gadījumā savas kompetences ietvaros, sniegt pirmo medicīnisko palīdzību;
7.3.  Palīdzēt skolotājam darboties ar bērniem aktivitāšu laikā; darboties  ar bērniem apakšgrupās; palīdzēt skolotājam rotaļnodarbībām – pēc sagatavoties skolotāja norādījuma;
7.4.  Visas dienas garumā palīdzēt pirmsskolas skolotājam darba ar bērniem - ģērbšanas, higiēnas procedūru, bērnu ēdināšanas un pastaigu, ekskursiju, pārgājienu  laikā;
7.5. Veicināt kulturālas uzvedības normu un higiēnas iemaņu apgūšanu bērniem;     
7.6.  Palīdzēt pirmsskolas izglītības skolotājam atbilstoši skolotāja norādījumiem sagatavoties  rotaļnodarbībām visas dienas garumā, kā arī iesaistīties šo rotaļnodarbību organizēšanā, tādējādi palīdzot bērniem apgūt pirmsskolas izglītības programmu;
7.7.  Nodrošināt bērnu uzraudzību un radošu procesu laikā, kad grupā neatrodas skolotājs;
7.8.  Saskaņā ar tīrīšanas, mazgāšanas un dezinfekcijas grafiku, veikt grupas telpu un palīgtelpu mitro uzkopšanu, telpu vēdināšanu,  inventāra, rotaļlietu, trauku mazgāšanu, logu stiklu tīrīšanu;
7.9.  Veikt darbus tīrības un kārtības uzturēšanai izglītības iestādes telpās, tualetēs, ārpus noteiktā režīma, ja tas ir nepieciešams;
7.10.  Sekot  gultas veļas un personīgo dvieļu tīrībai, marķējumam, nodrošināt savlaicīgu maiņu;
7.11.  Uzturēt  kārtību un tīrību nojumē un laukumā;
7.12.  Organizēt bērnu ēdināšanu grupā – servēt un novākt galdus, izdalīt  ēdienu, mazgāt traukus;
7.13.  Piedalīties telpu kosmētiskajos remontdarbos, iestādes labiekārtošanas darbos pēc vadības norādījuma;
7.14.  Kopt telpās esošus telpaugus.

8. Pretendenti līdz 2026.gada 9.septembri, plkst.12.00 nosūta uz e-pastu info@griskani.lv vai iesniedz personīgi Kaunatas apvienības pārvaldes Griškānu pagasta lietvedībā, Sprūževā, Centrālā ielā 27, Rēzeknes novadā, pieteikumu aizlīmētā aploksnē ar norādi “Konkursam uz skolotāja palīga amatu Kaunatas apvienības pārvaldes Griškānu pagasta Griškānu PII“ un kurā ir ievietoti šādi dokumenti:
8.1. profesionālās darbības apraksts (CV);
8.2. motivācijas vēstule;
8.3. izglītību  un darba pieredzi apliecinošu dokumentu kopijas;
8.4. valsts valodas prasmes apliecinošā dokumenta kopija;
8.5. pieteikuma anketa.

9. Pa pastu vai e-pastu nosūtīts pieteikums un tam pievienotie šī nolikuma 8.punktā  minētie dokumenti tiks izskatīti, ja tie tiks saņemti līdz šī nolikuma 8.punktā noteiktajam termiņam.

10. Papildus konkursa pretendents  var iesniegt tālākizglītību apliecinošu dokumentu, kas apliecina amata pretendenta atbilstību nolikuma 6.punktā norādītajām prasībām, kopijas.

11. Konkursa komisija, kuru izveido ar Pārvaldes  vadītāja rīkojumu, izskata pretendentu pieteikumus un iesniegtos dokumentus.

12. Konkursa komisijas priekšsēdētājs sasauc konkursa komisijas sēdes, nosakot to norises vietu un laiku, kā arī vada konkursa komisijas sēdes. Komisijas sēdes  tiek protokolētas. Protokolu paraksta visi klātesošie konkursa komisijas locekļi.
13. Konkurss tiek organizēts divās kārtās:
            13.1. Konkursa pirmajā kārtā konkursa komisija izvērtē pretendentu pieteikumus un
         iesniegtos dokumentus un uz konkursa otro kārtu uzaicina pretendentus, kas atbilst
         nolikuma 6. punktā izvirzītajām prasībām, ko apliecina 8.punktā norādīties  
         iesniegtie dokumenti;       
	 13.2. konkursa otrā kārtā ir intervija. 

      14. Komisija, atklāti balsojot, ar vienkāršu balsu vairākumu izvēlas vienu pretendentu, kurš savācis lielāko punktu skaitu.

       15. Komisijai ir tiesības noraidīt visus amata kandidātus, ja tie pilnībā vai daļēji neatbilst konkursa nolikumā noteiktajām prasībām.

16. Pretendenti par atklātā konkursa rezultātiem tiek informēti nosūtot informāciju uz pretendentu e-pastiem, vai telefoniski.

Šis dokuments ir parakstīts ar drošu elektronisko parakstu un satur laika zīmogu
Šis dokuments ir parakstīts ar drošu elektronisko parakstu un satur laika zīmogu
